**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts (turpmāk – rīkojuma projekts) paredz no valsts budžeta programmas 02.00.00 “Līdzekļi neparedzētiem gadījumiem” piešķirt 937 280,89 *euro* Zemkopības ministrijai (Lauku atbalsta dienestam), lai dzīvnieku īpašniekam nodrošinātu zaudējumu kompensāciju izmaksu par piespiedu kārtā nogalinātajiem un iznīcinātiem dzīvniekiem Āfrikas cūku mēra (turpmāk – ĀCM) apkarošanas laikā. Ministru kabineta 2005. gada 15. marta noteikumu Nr. 177 “Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr. 177) 9.4. apakšpunktā noteikts, ka 90 dienu laikā pēc dzīvnieku īpašnieka iesnieguma saņemšanas Laiku atbalsta dienests (turpmāk – LAD) izmaksā kompensāciju, to pārskaitot uz dzīvnieku īpašnieka norādīto bankas kontu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 35. panta pirmās daļas 1. punkts.Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr. 421) 43. punkts un noteikumi Nr. 177. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35. panta pirmās daļas ievaddaļā ir noteikts, ka epizootijas uzliesmojuma gadījumā dzīvnieku īpašniekam, ja tas ir izpildījis dzīvnieku veselības jomu reglamentējošos normatīvajos aktos noteiktās prasības, ir tiesības saņemt zaudējumu kompensāciju par slimības apkarošanas dēļ nokautajiem vai nogalinātajiem dzīvniekiem (1.punkts). Noteikumi Nr. 177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību vai epizootijas uzliesmojuma laikā. 2020. gada 17. jūlijā SIA “Korkalns” Skrundas novada Rudbāržu pagastā (novietnes reģistrācijas numurs Lauksaimniecības datu centra datubāzē – LV1423671) tika apstiprināts ĀCM uzliesmojums, tādēļ piespiedu kārtā tika nogalināti un iznīcināti 9826 dzīvnieki, tajā skaitā 2020. gada 18. jūlijā ZS “Smaidas” kautuves novietnē (novietnes reģistrācijas numurs Lauksaimniecības datu centra datubāzē LV2600097, adrese: “Attāli”, Kurmāles pagasts, Kuldīgas novads) no SIA “Korkalns” atvestās 60 cūkas.Saskaņā ar Ministru kabineta 2004. gada 17. februāra noteikumiem Nr. 83 “Āfrikas cūku mēra likvidēšanas un draudu novēršanas kārtība” Pārtikas un veterinārais dienests (turpmāk – PVD) veic epizootoloģiskos pētījumus. PVD informēja, ka epidemioloģiskās izmeklēšanas mērķis bija:1) noteikt augsta riska periodu jeb laiku kopš infekcijas iekļūšanas novietnē līdz tās atklāšanai;2) novērtēt slimības izplatību cūku ganāmpulkā (tostarp dažādos korpusos);3) izsekot iespējamos vīrusa izplatības ceļus ārpus novietnes (uz citām novietnēm, kautuvēm);4) identificēt iespējamos infekcijas iekļūšanas ceļus (veidus) novietnē.PVD veica kompleksu pārbaudi novietnē, klīniski un laboratoriski izmeklējot cūkas visos korpusos (kopumā astoņos), analizējot pieejamos dokumentus – fermas reģistrēto informāciju par cūku veselību, to pārvietošanu, mirstību, kaušanas informāciju u.c. PVD novērtēja novietnes biodrošības sistēmuun analizēja Lauksaimniecības datu centra datubāzē esošo informāciju, datus par nodoto dzīvnieku izcelsmes blakusproduktu apjomu noteiktā periodā, kā arī epidemioloģisko informāciju saistībā ar ĀCM izplatību mežacūku populācijā tuvējā apkārtnē.PVD galvenie secinājumi saistībā ar augsta riska periodu ir šādi:1) apkopotā un analizētā epidemioloģiskajā izmeklēšanā iegūtā informācija liecina, ka ĀCM vīruss SIA “Korkalns” cūku novietnes vienā korpusā, kurā atradās grūsnās sivēnmātes, iespējams, bijis visu jūnija mēnesi;2) kompleksi analizējot vairākus epidemioloģiskos parametrus, konstatējams, ka jūnijā salīdzinājumā ar iepriekšējiem mēnešiem ir palielinājies brāķēto un nedaudz arī mirušo sivēnmāšu skaits. Visticamāk, vīruss iekļuva un, ar sākotnēji zemu prevalenci nepamanīts, lēni izplatījās grūsno sivēnmāšu korpusā. Sistemātiski brāķējot un nokaujot sivēnmātes ar veselības traucējumiem, pastāv iespēja neapzināti aizkavēt vīrusa izplatību, tā saglabājot zemu mirstību bez aizdomām par cūku saslimšanu ar ĀCM. Krasa cūku mirstības palielināšanās novērojama, sākot ar 2020. gada 13. jūliju. Novietnes veterinārārsts 2020. gada 16. jūlijā nosūtīja paraugus laboratoriskai izmeklēšanai uz ĀCM, un nākamajā dienā tika apstiprināts slimības uzliesmojums.PVD informēja, ka, ievērojot epidemioloģiskās izmeklēšanas rezultātus, kas norādīja uz iespējamu vīrusa klātbūtni SIA “Korkalns” cūku fermā jau jūnijā, lai ierobežotu ĀCM iespējamu izplatīšanos ar kautproduktiem, kas iegūti no šīs saimniecības cūkām, PVD tika pieņemts lēmums no tirgus atsaukt un iznīcināt dzīvnieku izcelsmes produktus, kas nonākuši apritē, sākot no 2020.gada 1. jūnija.2020. gada 7. septembrī LAD saņēma SIA “Korkalns” iesniegumu par zaudējumu kompensāciju par piespiedu kārtā nogalinātajiem un iznīcinātajiem dzīvniekiem. Lai izpildītu Veterinārmedicīnas likumā un noteikumos Nr. 177 noteikto, jāizdod Ministru kabineta rīkojums, kas nosaka kompensācijas izmaksu dzīvnieku īpašniekam, lai segtu zaudējumus, kas dzīvnieku īpašniekiem radušies ĀCM uzliesmojuma apkarošanas laikā.Saskaņā ar noteikumiem Nr. 421 valsts iestāde iesniedz pieprasījumu, t.i., tiesību akta projektu, Ministru kabinetā. Rīkojuma projekts ir sagatavots pēc noteikumu Nr. 421 prasībām. Kompensāciju lauksaimniecības dzīvnieku īpašniekam izmaksās LAD pēc naudas līdzekļu saņemšanas no valsts budžeta programmas 02.00.00 “Līdzekļi neparedzētiem gadījumiem”.Latvijā tiek īstenota ar Eiropas Komisiju saskaņota un apstiprināta ĀCM uzraudzības un kontroles programma, taču 2020. gadā ĀCM uzraudzības un apkarošanas programmā līdzfinansējums nav paredzēts, jo ĀCM uzliesmojuma gadījumā valstij un dzīvnieku īpašniekam radītos zaudējumus paredzēts līdzfinansēt no Eiropas Savienības ārkārtas budžeta.Rīkojuma projekts paredz Zemkopības ministrijai (turpmāk – ZM) nodrošināt, lai valsts budžetā daļēji tiktu atgūti līdzekļi par dzīvnieku īpašniekiem izmaksātajām kompensācijām par piespiedu kārtā nogalinātajiem un dzīvniekiem saskaņā ar Eiropas Parlamenta un Padomes 2014. gada 15. maija Regulas (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK, (turpmāk – Regula Nr. 652/2014) 2. sadaļas nosacījumiem.Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Lauku atbalsta dienests, Zemkopības ministrija |
| 4. | Cita informācija | ĀCM Latvijā ir aktuāls kopš 2014. gada 26. jūnija, kad Latvijas teritorijā Baltkrievijas un Krievijas Federācijas pierobežā tika konstatēti pirmie mežacūku saslimšanas gadījumi ar ĀCM. Vēlāk, slimībai izplatoties mežacūku populācijā, ĀCM tika konstatēts arī piemājas cūku novietnēs. Šogad mājas cūkām ir konstatēti trīs ĀCM uzliesmojumi. Īstenojot ĀCM uzraudzības programmu, šogad ir atklāta 271 mežacūka, kuras laboratoriskie izmeklējumi ir pozitīvi uz ĀCM. ĀCM vīruss mežacūku paraugos tiek izolēts galvenokārt Dienvidkurzemē nomedītajām vai atrastām beigtām mežacūkām. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieks SIA “Korkalns”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekiem 937 280,89 *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 937 281 | 0 | 0 | 0 | 0 | 0 |
| 2.1. valsts pamatbudžets | 0 | 937 281 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –937 281 | 0 | 0 | 0 | 0 | 0 |
| 3.1. valsts pamatbudžets | 0 | –937 281 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | +937 281 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar rīkojuma projektu tiek paredzēta kompensācijas izmaksa SIA “Korkalns” 937 280,89 *euro* apmērā par piespiedu kārtā nogalinātajiem un iznīcinātajiem 9826 dzīvniekiem.Atbilstoši PVD inspektora aktā Nr. 64-20/8 (dzīvnieku īpašnieks iepazinies 2020. gada 3. septembrī) norādītajai informācijai SIA “Korkalns” iznīcinātas 989 pārraudzībā esošas sivēnmātes, 10 pārraudzībā esoši kuiļi, 4067 piena sivēni un atšķirtie sivēni svarā līdz 30 kg, 3083 nobarojamas cūkas svarā no 31 līdz 80 kg un 1677 nobarojamās cūkas svarā virs 81 kg. Noteikumu Nr. 177 2. pielikumā ir noteikts kompensācijas apmērs katrai atsevišķai cūku kategorijai atkarībā no cūku svara un pielietojuma. Kompensācijas apmēra aprēķins:989 pārraudzībā esošas sivēnmātes x 284,57 *euro* = 281 439,73 *euro*10 pārraudzībā esoši kuiļi x 426,86 *euro* = 4 268,60 *euro*4067 piena sivēni un atšķirtie sivēni svarā līdz 30 kg x 42,69 *euro* = 173 620,23 *euro*3083 nobarojamās cūkas svarā no 31 līdz 80 kg x 85,37 *euro* = 263 195,71 *euro*1677 nobarojamās cūkas svarā virs 81 kg x 128,06 *euro* = 214 756,62 *euro*Tā kā aktā Nr. 64-20/8 par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija 937 280,89 *euro* apmērā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”. Regula Nr. 652/2014 paredz ārkārtas pasākumu līdzfinansējumu saskaņā ar 2. sadaļas nosacījumiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, ZM un LAD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs institūciju funkcijas un cilvēkresursus. |
| 3. | Cita informācija | Nav. |

Zemkopības ministrs K. Gerhards

Tora 67027620

aija.tora@zm.gov.lv